Tewrate

Tewrate (İbranki: תורה) gorey itıqadê Musay rê ameya u kıtabê do firazo (bımbareko). İbranki de arezekerdışê Tewrate "qanun" u "zanayış"o.

 Tewrate u tarixê Tewrate 
Hem hetê mena ra, hem hetê naman ra, hem zi hetê nuşteyê ke tede estê, inan ra, Tewrate sero zehf fıkr u vatey cia-cia estê. Ferheng de "Tewrate" ekseriyeten yew çekuya Erebki yena qebul kerdene u "Tewrate", "Tevrat" nusiyena. Labelê çekuya (kelımaya), "Tewrate", çekuyê da İbrankiya. İbranki de menaya Tewrate ("Torah"), yani "qanun" u "zanayış"o. Yunanki de Tewrate rê vanê "Pentateuch" u menay cı zi "panc cildi"a (penta: panc, teuchos: cild). Ya zi menay Tewrate “Kıtabê Qanuni” (Books of the Law), dano. Tewrate be Zazaki "Pêamayışo Kehan", "Kıtabo Bımbarek"; Kurdki Peymana Kevn, Kitêba Muqedes; Tırki Ahd-i Atik, Mukaddes Kitap; İngılızki The Old Testament, Pentateuch usn. vaciyeno. 

Tewrate kıtabê do gırdo. Kıtab be xo 39 qısmio. Nê qısmi nêyê: 
 Afernayış 
 Veciyayış 
 Levilıci 
 Humari 
 Namekerdene 
 Yeşu  Hakımi 
 Rut
 Samuel I 
 Samuel II 
 Padişay I 
 Padişay II 
 Tarixi I
 Tarixi II 
 Ezra
 Nehemya
 Ester
 Eyub  Mezmuri 
 Meseley 
 Sıleyman 
 Vaiz 
 Neşidey Neşidan 
 İşaya Yeremya 
 Mersiyeyi Yeremyayi 
 Hezekiel
 Daniel 
 Hoşea 
 Yoel  Amos 
 Obadya 
 Yunus 
 Mika 
 Nahum 
 Harakkuk  Tsefanya 
 Haggay
 Zekerya 
 Malaki 

Kategoriye:Kıtabê mıqedesi